Document ID: 32006R1086

TARYBOS REGLAMENTAS (EB) Nr. 1086/2006
2006 m. liepos 11 d.
iš dalies keičiantis Reglamentą (EB) Nr. 2866/98 dėl euro ir eurą įvedančių valstybių narių valiutų perskaičiavimo kursų
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 123 straipsnio 5 dalį,
atsižvelgdama į Komisijos pasiūlymą,
atsižvelgdama į Europos centrinio banko nuomonę (1),
kadangi:
(1)
1998 m. gruodžio 31 d. Tarybos reglamente (EB) Nr. 2866/98 dėl euro ir eurą įvedančių valstybių narių valiutų perskaičiavimo kursų (2) nustatyti perskaičiavimo kursai nuo 1999 m. sausio 1 d.
(2)
Pagal 2003 m. Stojimo akto 4 straipsnį Slovėnija yra valstybė narė, kuriai taikoma išlyga, kaip numatyta Sutarties 122 straipsnyje.
(3)
Vadovaujantis pagal Sutarties 122 straipsnio 2 dalį priimtu 2006 m. liepos 11 d. Tarybos sprendimu 2006/495/EB dėl bendros valiutos įvedimo Slovėnijoje 2007 m. sausio mėn. (3), Slovėnija vykdo būtinas sąlygas bendrai valiutai įsivesti ir jai taikoma išlyga turėtų būti panaikinta nuo 2007 m. sausio 1 d.
(4)
Įvedant eurą Slovėnijoje būtina nustatyti euro ir tolaro perskaičiavimo kursą. Šis perskaičiavimo kursas turėtų būti 239,640 Slovėnijos tolarų už 1 eurą; šis kursas atitinka dabartinį tolaro centrinį kursą valiutų kurso mechanizme (VKM II).
(5)
Todėl Reglamentą (EB) Nr. 2866/98 reikėtų atitinkamai iš dalies pakeisti,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2866/98 1 straipsnyje pateiktame perskaičiavimo kursų sąraše tarp Portugalijos eskudui ir Suomijos markei taikomų kursų įterpiama:
„= 239,640 Slovėnijos tolarų“.
2 straipsnis
Šis reglamentas įsigalioja 2007 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. liepos 11 d.

Labels: 2
18